31984R1243
L 120/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 1243/84 НА СЪВЕТА
от 27 април 1984 година
за сключване на Cпоразумение под формата на размяна на писма между Европейската икономическа общност и Република Индия относно възстановяване в полза на последната на определено договорено количество захар при преференциални условия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че съгласно Споразумението между Европейската икономическа общност и Република Индия относно тръстикова захар (1), което е влязло в сила на 18 юли 1975 г., Индия разполага първоначално с определено договорено количество захар от 25 000 тона при преференциални условия (стойност за бяла захар); като има предвид, че считано от 1 юли 1981 г. това количество беше намалено на нула от Комисията съгласно разпоредбите на член 7, параграф 2 от посоченото споразумение;
като има предвид, че посоченото споразумение е неразделна част от развиващите се търговски отношения между Европейската икономическа общност и Индия,
ПРИЕ НАСТОЯЩИЯ РЕГЛАМЕНТ:
Член 1
Споразумението под формата на размяна на писма между Европейската икономическа общност и Република Индия относно възстановяване в полза на последната на определено договорено количество захар при преференциални условия е одобрено от името на Общността.
Текстът на споразумението е приложен към настоящия регламент.
Член 2
Председателят на Съвета е упълномощен да назначи лицето, което има право да подпише споразумението, за да бъде то задължително за Общността.
Член 3
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 април 1984 година.